La llengua amaziga té parlants al Marroc (12 milions de parlants, 40% de la població marroquina), Algèria (7 milions, 25% de la població), Tunísia, Mauritània, Líbia, Egipte, Burkina Faso, Níger, Nigèria i Mali (on és oficial).
Inclou diverses varietats dialectals, entre les quals el rifeny (tarifit), el beràber o tamazight i el taixelhit.
Els alumnes catalans que tenen l'amazic com a llengua familiar procedeixen majoritàriament del Marroc, que és, la procedència més nombrosa dels alumnes estrangers.
En el curs 2016-2017, en els centres públics i privats en règim de concert, hi havia més de 17.000 alumnes d'origen marroquí matriculats.
Es calcula que entre el 50% i el 80% dels alumnes marroquins tenen l'amazic com a llengua familiar.
L'aprenentatge de l'amazic s'ofereix des del curs 2005-2006 en horari extraescolar i fruit de l'acord entre el Departament d'Ensenyament i l'Assembla Amaziga de Catalunya.
Actualment, imparteix aquestes classes la Casa Amaziga.
L'entitat ofereix cursos i tallers sobre llengua i cultura amazigues, dona suport a la realització d'activitats interculturals i promou l'establiment de relacions bilaterals entre Catalunya i Tamazgha.
Les classes s'ofereixen a alumnat de primària i secundària obligatòria i són gratuïtes.
Diccionari en línia català-amazic.
Versió amaziga rifenya del conte Les set cabretes i el llop.
Recull de contes i llegendes populars multilingüe, en format àudio i pdf, que reflecteix la realitat cultural i lingüística de la població nouvinguda de la zona d'acció del Centre de Normalització Lingüística de Sabadell.
L'equip Lic del Vallès Occidental ha elaborat una proposta d'activitats en pdf
L'equip Lic de Sabadell ha elaborat una maleta pedagògica per treballar les llengües familiars dels alumnes
Material plurilingüe que permet a l'usuari de qualsevol edat iniciar-se amb el vocabulari més bàsic que regeix la vida quotidiana per després avançar en comprensió i en continguts.
Forma part de la col·lecció "Educar en la diversitat" formada per 3 llibres plurilingües que agrupen les llengües per zones geogràfiques.
Cada llibre inclou el vocabulari en català i en 5 llengües més.
Llengües africanes (versió català- àrab, amazic, wòlof, manding i ful).
Llengües asiàtiques (versió català- xinès, tagàlog, urdú, bengalí i hindi)
Llengües de l'Europa de l'Est ( versió català- romanès, rus, ucraïnès, búlgar i polonès)
A la pàgina http://www.puntintercanvi.org/ (Projectes | Educar en la diversitat), es pot accedir als arxius d'àudio.
Col·lecció de materials que proporcionen un primer contacte amb la llengua catalana, alhora que permeten entendre i practicar frases quotidianes, tot facilitant les comunicacions amb la societat d'acollida.
Múrcia Sánchez, Carles Descripció: Dossier didàctic per al coneixement de la llengua amaziga.
Publicació número 5 de la col·lecció pedagògica d'estudis comparatius de la gramàtica del català amb la d'onze llengües de la immigració, amb l'objectiu de crear material perquè els mestres i el professorat de català per a persones estrangeres puguin conèixer algunes de les propietats gramaticals de les llengües dels alumnes i entendre les dificultats que tenen.
Akioud, Hassan; Castellanos, Eva.Valls: Cossetània Edicions.
Col·lecció: Prisma, núm 15, 2007.
Descripció: Obra que ens permet fer una aproximació a una de les nostres cultures veïnes, una cultura que, a més, és la pròpia de la meitat dels marroquins que viuen entre nosaltres.